Дамбертон Оукс

Дамбертон Оукс (енгл. Dumbarton Oaks) је истраживачка библиотека, музеј и центар византолошких студија. Има богату збирку докумената из пејзажне архитектуре. Налази се у Вашингтону. Основали су га Роберт Вудс Блис и његова супруга Милдред Барнс Блис. Имање Дамбертон Оукс Брачни пар је доста времена провео тражећи сталан дом у Вашингтону. Одлучили су се за куповину имовине у Џорџтауну. Роберт и Милдред званично су постали власници имања 15. новембра 1920. године. Дамбертон Оукс је био дом Роберта Вудс Блиса и његове супруге Милдред од 1920. до 1940. године. Роберт и Милдред су одлучили да прошире свој дом. Кућа је добила тзв. Музичку собу 1929. године, као и читаво ново крило. Припрему истраживачке библиотеке и колекције Дамбертон Оукса, Милдред и Роберт започели су 1936. године када су намерно кренули да увећавају своју збирку византијских и сродних ликовних радова. Већ 1938. године крећу са радом на изградњи библиотеке и изложбених павиљона. Дамбертонова библиотека је била правно пренета на Харвард 29. новембра 1940. године. Предајући Дамбертон Оукс Харварду, Милдред и Роберт Вудс Блис су пружили мале смернице за развој истраживачког института. У њиховом писму Харвардовом председнику изразили су своју жељу да се Дамбертон Оукс користи за студирање и истраживање у хуманистичким и ликовним уметностима, са посебним нагласком на византијску уметност, претколумбовску колекцију и историју и културу Источног царства у свим његовим аспектима. У сам поклон, поред истраживачке библиотеке, колекције и вртова је и сама зграда. Оснивачи Оснивачи су брачни пар Роберт Будс Блис и његова супруга Милдред Барнс Блис. Роберт Будс Блис Роберт Вудс Блис рођен је 5. августа 1875. године у Сент Луису. Сматра се да је похађао тзв. припремне школе у Вирџинији и Минесоти, у периоду од 1894-1895. Дипломирао је уметност на Хардварду 1900. године. Милдред Барнс Блис Милдред Барнс Блис рођена је 9. септембра 1879. године у Њу Јорку. Похаћала је школу Госпође Потер у Кентакију. Милдрер је одлично говорила француски језик, а поред њега вешто је владала шпанским, италијанским и немачким језиком. Дамбертон Оукс данас Сама мисија Дамбертон оукса данас, јесте да сачува оно што су оставили Роберт и Милдред, такође да подржи све љубитеље хуманистичких наука и да посебан значај придаје дисциплинама и стипендистима из области пејзажне архитектуре и византијских студија. Крајњи циљ јесте да људи имају приступ музеју, ѕбиркама и вртовима. Колекција ретких књига и некњижне грађе Сакупљање ретких књига и некњижне грађе започела је средином 20. века Милдред Блис. Колекција садржи више од десет хиљада ретких и јединствених материјала, као што су отисци, цртежи, фотографије, аудио материјал и плакати. Многи записи су доступни у дигиталном облику. Збирка ретких књига, поред бројних монографских публикација, садржи и архиву врта, која чини преко шест хиљада цртежа и фотографија, које су такође отворени за јавност. Вртови Дамбертон Оукса Захваљујући Милдред Барнс Блис и Беатрикс Феранд вртови Дамбертон Оукса постали су једно од његових главних обележја поред истраживачке библиотеке и његове колекције. За вртове Дамбертон оукса, Роберт и Милдред су ангажовали Беатрикс да их уреди 1920. године. Беатрикс и Милдред су радиле заједно, планирајући пажљиво сваки детаљ вртова Дамбертон оукса. Вртови Дамбертон оукса су постали светска атракција. Музичка соба Роберт Блис је ангажовао француског архитекту Арманду Алберту Ратеау да осмисли таваницу која би се слагала уз ренесансни дизајн целе собе. Поред Амрманда, ангажован је и амерички уметник Алин Кокс како би осликао мурале за суседни ходник и улазно степениште. Слике и уметнички предмети који постоје у Музичкој соби готово да нису променили место од када су у кући становали Милдред и Роберт. Скулптуре се налазе у италијанским ренесансним орманама, а слике обешене на зидовима, као и таписерије. Сама соба је у време становања брачног пара Блис била коришћена за музичке програме, научна предавања и образовне курсеве. Она и данас наставља да служи овим својим првобитним циљевима. Референце Литература Стокић Симончић, Гордана. Best Practice у 22 приче : комуникација, култура организације, односи библиотека с јавношћу.. Панчево : Градска библиотека ; Источно Сарајево : Матична библиотека, 2009.. ISBN 978-86-85131-09-7. Спољашње везе Мозаици Дамбертон Оукса Дамбертон Оукс у Џорџтауну